Usesimeni esikahle unogada oshaywe kabi eMoses Mabhida | News24Usesimeni esikahle unogada oshaywe kabi eMoses MabhidaDurban - Unogada obhaxabulwe ngesikhathi kuqubuka udlame eMoses Mabhida Stadium eThekwini usesimeni esikahle, kusho abosizo lokuqala ngeSonto."Usesibhedlela. Ulimale kabi kodwa usesimeni esikahle," kusho uKyle Van Reenen weCrisis Medical.Bekunemibiko ezinkundleni zokuxhumana ngeSonto ethi lo nogada ushonile ngenxa yokulimala kanzima enkundleni zemidlalo emdlalweni weNedbank Cup.UVan Reenen, nakuba kunjalo, uyichithile imibiko wathi ayisilo iqiniso.OLUNYE UDABA:Kusaboshwe abantu ababili ngodlame oluqubuke eMoses MabhidaNgoMgqibelo ebusuku, kube nesiphithiphithi enkundleni yezemidlalo ngemuva kokuba abalandeli abebedinmwe begane unwabu bevele bangena enkundleni kulandela umdlalo iKaizer Chifes yehlulwa yiFree State Stars.Abalandeli babonakala bengena enkundleni, bejikijela izihlalo bephinde beshaya onogada. Amaphoyisa kudingeke ukuba basebenzise iteargas namastun grenade ukuhlakaza la balandeli abavele bavuka indlabane.Lo nogada ubonakale kwikhamera eshaywa kanzima ngesikhathi kuqhubeka lesi sihlava esibi enkundleni yezemidlalo.Lesi sigameko sigxekwe kakhulu.
